CELEX: 32022D0442
Language: lv
Date: 2022-02-21 00:00:00
Title: Padomes Lēmums (ES) 2022/442 (2022. gada 21. februāris), ar ko pilnvaro sākt sarunas ar Islandi, Norvēģijas Karalisti, Šveices Konfederāciju un Lihtenšteinas Firstisti nolūkā noslēgt nolīgumus starp Eiropas Savienību un minētajām valstīm par papildu noteikumiem attiecībā uz finansiālu atbalsta instrumentu robežu pārvaldībai un vīzu politikai Integrētās robežu pārvaldības fonda ietvaros

18.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 90/116
               
            
         PADOMES LĒMUMS (ES) 2022/442
         (2022. gada 21. februāris),
         ar ko pilnvaro sākt sarunas ar Islandi, Norvēģijas Karalisti, Šveices Konfederāciju un Lihtenšteinas Firstisti nolūkā noslēgt nolīgumus starp Eiropas Savienību un minētajām valstīm par papildu noteikumiem attiecībā uz finansiālu atbalsta instrumentu robežu pārvaldībai un vīzu politikai Integrētās robežu pārvaldības fonda ietvaros
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 77. panta 2. punktu un 79. panta 2. punkta d) apakšpunktu saistībā ar 218. panta 3. un 4. punktu,
         ņemot vērā Eiropas Komisijas ieteikumu,
         tā kā:
         
                     (1)
                  
                  
                     Eiropas Parlamenta un Padomes Regula (ES) 2021/1148 (1), ar ko Integrētās robežu pārvaldības fonda ietvaros tika izveidots finansiāla atbalsta instruments robežu pārvaldībai un vīzu politikai laikposmam no 2021. līdz 2027. gadam, tika pieņemta 2021. gada 7. jūlijā.
                  
               
                     (2)
                  
                  
                     Regulas (ES) 2021/1148 mērķis ir nodrošināt sistēmu, kas apliecinātu solidaritāti, sniedzot finansiālu palīdzību tām dalībvalstīm un tām valstīm, kas piemēro Šengenas acquis noteikumus par ārējām robežām. Ar to tiek pilnveidoti Šengenas acquis noteikumi, kuru īstenošanā piedalās asociētās valstis.
                  
               
                     (3)
                  
                  
                     Regula (ES) 2021/1148 pilnveido Šengenas acquis, un Dānija saskaņā ar 4. pantu protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, ir izlēmusi minēto regulu ieviest savos valsts tiesību aktos. Saskaņā ar 1. un 2. pantu Protokolā Nr. 22 Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro.
                  
               
                     (4)
                  
                  
                     Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (2). Tādēļ Īrija nepiedalās šā lēmuma pieņemšanā, un Īrijai šis lēmums nav saistošs un nav jāpiemēro.
                  
               
                     (5)
                  
                  
                     Islande, Norvēģijas Karaliste, Šveices Konfederācija un Lihtenšteinas Firstiste attiecīgi 2021. gada 1. septembrī, 2021. gada 17. decembrī, 2021. gada 11. augustā, 2021. gada 18. augustā paziņoja savu lēmumu akceptēt finansiālā atbalsta instrumenta robežu pārvaldībai un vīzu politikai, kurš izveidots ar Regulu (ES) 2021/1148, saturu un īstenot to saskaņā ar savu iekšējo tiesisko kārtību.
                  
               
                     (6)
                  
                  
                     Tādēļ, ņemot vērā Regulas (ES) 2021/1148 7. panta 6. punktu, būtu jāsāk sarunas ar Islandi, Norvēģijas Karalisti, Šveices Konfederāciju un Lihtenšteinas Firstisti nolūkā noslēgt starptautiskus nolīgumus par papildu noteikumiem attiecībā uz Regulas (ES) 2021/1148 īstenošanu katrā no minētajām valstīm,
                  
               IR PIEŅĒMUSI ŠO LĒMUMU.
         
            1. pants
            
               1.   Komisija ar šo tiek pilnvarota sākt sarunas ar Islandi, Norvēģijas Karalisti, Šveices Konfederāciju un Lihtenšteinas Firstisti par papildu noteikumiem attiecībā uz to, kā minētajās valstīs īsteno Regulu (ES) 2021/1148.
            
            
               2.   Sarunas risina, pamatojoties uz Padomes sarunu norādēm, kas izklāstītas šā lēmuma papildinājumā.
            
         
         
            2. pants
            Sarunas risina, apspriežoties ar tieslietu un iekšlietu padomniekiem, kuri ir darba sagatavošanas struktūra, kas ar šo tiek iecelta par īpašo komiteju Līguma par Eiropas Savienības darbību 218. panta 4. punkta nozīmē.
         
         
            3. pants
            Šis lēmums ir adresēts Komisijai.
         
         
            Briselē, 2022. gada 21. februārī
            
               
                  Padomes vārdā –
               
               
                  priekšsēdētājs
               
               J. DENORMANDIE
            
         
         
            (1)  Eiropas Parlamenta un Padomes Regula (ES) 2021/1148 (2021. gada 7. jūlijs), ar ko izveido finansiāla atbalsta instrumentu robežu pārvaldībai un vīzu politikai, kurš ir daļa no Integrētās robežu pārvaldības fonda (OV L 251, 15.7.2021., 48. lpp.).
         
            (2)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).